RECOMENDACIÓNS PARA AS FAMILIAS

Estimadas familias:

Deixámosvos unha serie de recomendacións para facer cos vosos fillos/as estes días:

* Contos: lerlles, deixarlles que sexan eles quen “lean”, inventar historias, cambialas, debuxalas…
* Letras: buscar letras en contos, revistas, carteis, etiquetas, roupa… adiviñar que pon, como se escribe, copiar palabras…
* Números: contar obxectos habituais (froita, xoguetes, toallas…) no día a día (cando se garda a roupa ou nos xoguetes). Ver números en etiquetas, botes de crema… Escribilos.
* Facer sumas sinxelas con cousas. Exemplo: “tes dúas uvas e vouche dar outras dúas, cantas cres que vas comer?”
* Plástica: recortar con tesoiras cousas de revistas (fotos, letras…), pegar, facer collages, plastilina, colorear con diferentes materiais (acuarelas, ceras, rotuladores…), estampar, debuxar…
* Xogos de mesa: oca, dominó, cartas de familias, crebacabezas, tres en raia, memoris, bingos (de números, de letras)…
* Linguaxe: falar moito con eles de temas variados, explicándolles as cousas. Gústalles coñecer o porqué das cousas e teñen capacidade para entendelas perfectamente. Utilicemos unha linguaxe normal, non de bebé.
* Atención e memoria: adiviñas, aprender cancións, “veo-veo”, xogos de palmas…
* Darlle autonomía nas actividades diarias, son capaces de facer máis cousas das que imaxinamos.
* Área de Lingua Estranxeira: escoitar cancións, incluso algún conto online ou xogos se se dispón de material.

PERO, SOBRE TODO…, XOGADE MOITO CON ELES!

Un saúdo.

As mestras de Educación Infantil.